wickkiey/tamil-wikipedia-chunked huggingface dataset:
# செலாயாங் மக்களவைத் தொகுதி

## செலாயாங் மக்களவை தேர்தல் முடிவுகள்

| பொது | வாக்குகள் | % | ∆% |
| --- | --- | --- | --- |
| பதிவு பெற்ற வாக்காளர்கள்
(*Registered Electors*) | **181,539** |  |  |
| வாக்களித்தவர்கள்
(*Turnout*) | **146,369** | **79.81%** | 5.79 |
| செல்லுபடி வாக்குகள்
(*Total Valid Votes*) | **144,881** | **100.00%** |  |
| கிடைக்காத அஞ்சல் வாக்குகள்
(*Unreturned Ballots*) | **300** |  |  |
| செல்லாத வாக்குகள்
(*Rejected Ballots*) | **1,188** |  |  |
| பெரும்பான்மை
(*Majority*) | **23,619** | **16.30%** | 25.19 |
| வெற்றி பெற்ற கட்சி: | **பாக்காத்தான்** |  |  |
| <small>சான்றுகள்: மலேசிய தேர்தல் ஆணையம்</small> | } |  |  |
# செலாயாங் மக்களவைத் தொகுதி

## செலாயாங் மக்களவை வேட்பாளர் விவரங்கள்

**மலேசியப் பொதுத் தேர்தல் 2022 (செலாயாங் தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **வில்லியம் லியோங் ஜீ கீன்**
(William Leong Jee Keen) | **பாக்காத்தான்** | 72,773 | 50.23% | -11.15 |  |
| அப்துல் ரசீத் ஆசாரி
(Abdul Rashid Asari) | பெரிக்காத்தான் | 49,154 | 33.93% | +33.93 |  |
| சான் உன் ஊங்
(Chan Wun Hoong) | பாரிசான் | 19,425 | 13.41% | -5.49 |  |
| சலே அமிருதீன்
(Salleh Amiruddin) | உள்நாட்டு போராளிகள் கட்சி | 2,584 | 1.78% | +1.78 |  |
| முகமது சாக்கி உமர்
(Muhamamd Zaki Omar) | சுயேச்சை | 945 | 0.65% | +0.65 | } |
# செலாயாங் மக்களவைத் தொகுதி

## செலாயாங் சட்டமன்ற உறுப்பினர்கள் (2022)

| N14 | ரவாங் | சுவா வெய் கியாட்
(Chua Wei Kiat) |  |
| --- | --- | --- | --- |
| N15 | தாமான் டெம்பிளர் | அன்பால் சாரி
(Anfaal Saari) | } |
# செலாயாங் மக்களவைத் தொகுதி

## செலாயாங் உள்ளாட்சி மன்றங்கள்

| **N14** | ரவாங்
(Rawang) |  |
| --- | --- | --- |
| **N15** | தாமான் டெம்பிளர்
(Taman Templer) | } |
# கிரண் இலகாமேட்

**கிரண் யமாஜி இலகாமேட்** (*Kiran Lahamate*) என்பவர் மகாராட்டிராவைச் சேர்ந்த இந்திய அரசியல்வாதி ஆவார். இவர் அகமது நகர் மாவட்டத்தில் உள்ள பட்டியல் சாதியினருக்கு ஒதுக்கப்பட்ட அகோலே சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் தேசியவாத காங்கிரசு கட்சியின் உறுப்பினராக 112830 வாக்குகள் பெற்று பாரதிய ஜனதா கட்சியின் வைபவ் பிச்சாட்டை தோற்கடித்தார்.
# மகாவஸ்து

**மகாவஸ்து** (சமசுகிருதத்தில் "பெரிய நிகழ்வு" அல்லது "பெரிய கதை") என்பது வினய பிடகத்தின் ஒரு பகுதியாக இருந்த ஆரம்பகால பௌத்தத்தின் மகாசாங்கிகா லோகோத்தரவாட பள்ளியின் நியமன உரை ஆகும். மகாவஸ்து என்பது புத்தர் ஷக்யமுனியின் ஒரு கூட்டு பல-வாழ்க்கை வரலாறு ஆகும். அதன் ஏராளமான உரை அடுக்குகள் கிமு 2 ஆம் நூற்றாண்டு மற்றும் கிபி 4 ஆம் நூற்றாண்டுக்கு இடையில் தொகுக்கப்பட்டதாக அறிஞர்களால் கூறப்படுகிறது .  
1882 மற்றும் 1897 க்கு இடைப்பட்ட காலத்தில் எமிலி செனார்ட் என்பவரால் மகாவஸ்து முதன்முதலில் மேற்கில் வெளியிடப்பட்டது. இந்த பதிப்பு பௌத்த கலப்பின சமசுகிருதம் என்று அழைக்கப்படும் மொழியில் உள்ளது.
# மகாவஸ்து

## கண்ணோட்டம்

இந்த உரையானது கடந்தகால வாழ்க்கை கதைகள், முந்தைய புத்தர்களின் கதைகள், கௌதம புத்தரின் இறுதி வாழ்க்கையின் கதைகள், பதிக்கப்பட்ட ஆரம்பகால புத்த சூத்திரங்கள் மற்றும் இரண்டு முன்னுரைகள் (நிதானங்கள்) ஆகியவற்றை உள்ளடக்கிய ஒரு கலவையாகும். உரையின் பாதிக்கு மேல் ஜாதக மற்றும் அவதான கதைகள், புத்தர் மற்றும் பிற போதிசத்துவர்களின் முந்தைய வாழ்க்கையின் கணக்குகள் அடங்கும்.  
*மஹாவஸ்து* இரண்டு முன்னுரைகளுடன் ( *நிதானங்கள்* ), *நிதானமஸ்காரங்கள்* (கி.பி. 3ஆம் நூற்றாண்டு) மற்றும் *நிதானவஸ்து* (கி.பி. 1ஆம் நூற்றாண்டு) ஆகியவற்றுடன் ஆரம்பிக்கிறது.  
*மஹாவஸ்துவின்* நான்கு பிரிவுகளில் *பஹுபுத்தக சூத்திர* வகையின் நூல்கள் உள்ளன. இதில் *பஹுபுத்தசூத்திரம்* XXI அத்தியாயத்தில் மற்றும் தொகுதி III மற்றும் I இல் அத்தியாயம் V ஆகியவை அடங்கும். *பஹுபுத்தகசூத்திரங்கள்* கடந்த கால புத்தர்களின் கதைகளைக் கொண்ட சூத்திரங்கள். இந்த விவரிப்புகள் போதிசத்துவ பாதை தொடர்பான புத்த மதக் கோட்பாடுகளுக்கு ஆதாரங்களாகப் பயன்படுத்தப்படுகின்றன. *பஹுபுத்தகசூத்திரங்களின்* இணையான உதாரணங்கள் காந்தார பௌத்த நூல் தொகுப்புகளில் காணப்படுகின்றன.  
*மஹாவஸ்துவின்* மிக சமீபத்திய அடுக்கு *தசபூமிகம்* ஆகும், இது போதிசத்துவ பூமிகளின் (கட்டங்கள்) திட்டத்தின் போதனைகளைக் கொண்டுள்ளது. வின்சென்ட் டூர்னியரின் கூற்றுப்படி, இந்த உரை *மகாவஸ்துவில்* (போதிசத்துவ நிலைகள் பற்றிய எந்த போதனையையும் கொண்டிருக்கவில்லை) உரை உருவாக்கத்தின் கடைசி காலத்தில் (கி.பி. 4-6 ஆம் நூற்றாண்டுகள்) ஒட்டப்பட்டது. *தசபூமிகம்* முதலில் ஒரு பிற்சேர்க்கை அல்லது துணைப் பொருளாகக் கருதப்பட்டதாகத் தெரிகிறது (பரிவாரா, பரிசாரம்) பின்னர் அது *மஹாவஸ்துவுக்குள்* நுழைந்தது. இரண்டாவது *அவலோகிதசூத்திரத்திலும்* இதேபோன்ற வழக்கு நிகழ்ந்தது, இது மகாயான வேதங்களுடன் ஒற்றுமையைக் காட்டுகிறது.
# மேதா விசுரம் குல்கர்னி

**மேதா விசுரம் குல்கர்னி** (*Medha Vishram Kulkarni*) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார்.
# மேதா விசுரம் குல்கர்னி

## அரசியல் வாழ்க்கை

குல்கர்னி புனேவில் உள்ள கோத்ருட் சட்டமன்றத் தொகுதிக்கு 2014ஆம் ஆண்டு நடைபெற்ற மகாராட்டிர சட்டமன்றத் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இவர் சிவசேனாவின் சந்திரகாந்த் மொகடேவை எதிர்த்து வெற்றி பெற்றார். மகாராட்டிர சட்டமன்றத்தில் புனேவிலிருந்து பாரதிய ஜனதா கட்சியைச் சேர்ந்த இரண்டு பெண் உறுப்பினர்களில் இவரும் ஒருவர்.
# மேதா விசுரம் குல்கர்னி

## வகித்த பதவிகள்

- மகாராட்டிரா சட்டமன்றம் கோத்ருட்
- பதவி க்கான விதிமுறைகள்: 2014–2019.
# நீதா இராமையா

**நீதா ராமையா** (*Neeta Ramaiya*, குசராத்தி: *નીતા રામૈયા* (**நீத்தா இராமையா**, பிறப்பு: 14 சூலை 1941) இந்தியாவைச் சேர்ந்த குஜராத்தி மொழிக் கவிஞரும், குழந்தைகளுக்கான எழுத்தாளரும் மொழிபெயர்ப்பாளருமாவார். இவரின் கவிதைகள் சமகாலத்திலும் கொண்டாடப்பட்டு வருகிறது.
# நீதா இராமையா

## வாழ்க்கை

நீதா ராமையா 1941 ஆம் ஆண்டு ஜூலை 14 ஆம் தேதி மோர்பியில் (தற்போதைய இந்தியாவின் குஜராத்தில் ) பிறந்துள்ளார். 1957 ஆம் ஆண்டில் பள்ளிப்படைப்பை முடித்து 1960 ஆம் ஆண்டில் ஆங்கிலத்தில் இளங்கலையும் முடித்துள்ளார்.  
தனது முதுகலைப் படிப்பை 1962 ஆம் ஆண்டில் முடித்து 1966 ஆம் ஆண்டு வரையிலும் பம்பாயின் (இப்போது மும்பை ) மாட்டுங்காவில் உள்ள மகாத்மா காந்தி சிக்சா மன்டல் கல்லூரியில் ஆசிரியராக பணியாற்றியுள்ளார். பின்னர் திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் கனடிய ஆய்வுகள் மையத்தின் இயக்குநராகவும், பணிபுரிந்துள்ளார், மேலும் மதிப்பாசிரியராகவும் பணியாற்றியுள்ளார்.
# நீதா இராமையா

## எழுத்தாளர்

### கவிதை

ஆணாதிக்கத்திற்கு சவால் விடும் ஒரு பெண்ணியக் கவிஞராகத் தன்னை சித்தரிக்கும் நீதா, அவரது கவிதைத் தொகுப்பான *தக்லா தாரிகே ஸ்ட்ரீ* (*Dakhla Tarike Stree-*1994) என்பதில் எழுதப்பட்டுள்ள அவரது கவிதைகளில் பெண் இதயத்தின் உணர்ச்சிகளையும் சமத்துவத்தையும் நீதியையும் கோரும் நம்பிக்கையான குரலையும் பிரதிபலிக்க்கும் வகையில் எழுதியுள்ளார்.  
- *ஷப்தனே ராஸ்தே* (*Shabdane Raste-*1989),
- *தே ஜல்பிரதேஷ் சே* (*e Jalpradesh Chhe-*1998),
- *ஈரான் தேஷே* (*Iran deshe-*2002),
- *ரங் டாரியோ ஜி ரே* (*Rang Dariyo Ji Re-*2008),
- *மாரி ஹதெலிமா* (*Mari Hathelima-*2009),
- *ஜசுத்னா பூல்* (*Jasudna Phool-* 2013) ஆகியவை இவரது மற்ற கவிதைத் தொகுப்புகளாகும்.  
இவை தவிர அவ்வப்போது சமகால நிகழ்வுகளைப் பொறுத்து கவிதைகளை எழுதி நாளிதழ்களில் வெளியிட்டுள்ளார்.
# நீதா இராமையா

## எழுத்தாளர்

### குழந்தை இலக்கியம்

குழந்தைகளுக்கான கவிதை, பாடல்கள் மற்றும் கதைகளை எழுதி, குழந்தை இலக்கியத்திலும் குசராத்தி மொழியில் இவர் பங்களித்துள்ளார்.  
- *தமச்சக்டி* (*Dhamachakdi -* 1986) மற்றும்
- *கில் கில் கில் துருக் துருக்* (*Khil Khil Khil Turuk Turuk-* 1998) ஆகியவை இவரது குழந்தைகளுக்கான கவிதைத் தொகுப்புகளாகும்.
- *தானே பரணியே போதாது* (*Tane Paraniye Podhadu-* 2006) என்பது இவரால் தொகுக்கப்பட்டுள்ள தாலாட்டுப் பாடல்களின் தொகுப்பு நூலாகும்.
- *லால்குன்வர்னி குக்ரே கூக்* (*Lalkunwarni Kukre Kook-* 1998) இவரால் குழந்தைகளுக்காக எழுதப்பட்ட கதைபுத்தகமாகும்.
# நீதா இராமையா

## எழுத்தாளர்

### மொழிபெயர்ப்பாளர்

கனேடிய கவிஞர் மார்கரெட் அட்வுட்டின் சில கவிதைகளின் மொழிபெயர்ப்புகளை 1991 ஆம் ஆண்டில் *காவ்யவிஷ்வா ஷ்ரேனியின்* கீழ் *பனு ரா ஜுவு சே (Panu Rah Juve Chhe - 1991)* என பெயரிட்டு தொகுத்து வெளியிட்டுள்ள கனடிய கவிதைகளின் மொழிபெயர்ப்பு நூலாகும்.  
- *கனடியன் சப்தகாண்ட் பாரத்னா பிரவாசே* (*Canadian Shabdakhand Bharatna Pravase-* 1995),
- *ஸ்த்ரீசுக்தா* (*Streesukta-* 2002, மராத்தி கவிதைகள்),
- *ஷேக்ஸ்பியர் நா போல்டா பட்ரோ* (*Shakespeare na Bolta Patro-* 2003),
- *ஏக் அஜன்யோ மாரி நவ்மா* (*Ek Ajanyo Mari Navma-* 2007, கதை),
- *ஈரான் தேஷ்னோ சமஸ்கிருதிக் தப்கர்: பார்சியன் கஹேவடோ* (*Iran Deshno Sanskrutik Dhabkar: Parsian Kahevato -* 2007) ஆகியவை இவரது மொழிபெயர்ப்பு புத்தகங்களாகும்.
# தலிப் கவுர் திவானா

**தலிப் கவுர் திவானா** ( *Dalip Kaur Tiwana* ; 4 மே 1935 - 31 ஜனவரி 2020) என்பவர் சமகால பஞ்சாபி இலக்கியத்தின் முன்னணி புதின ஆசிரியரும் மற்றும் சிறுகதை எழுத்தாளர்களில் ஒருவரும் ஆவார். இவர் பல பிராந்திய மற்றும் தேசிய விருதுகளைப் பெற்றுள்ளார். மேலும் பரவலாக மொழிபெயர்ப்பு எழுத்தாளராகவும் அறியப்படுகிறார். இவர் பஞ்சாபி பேராசிரியராகவும், பாட்டியாலா, பஞ்சாபி பல்கலைக்கழகத்தில் தலைவராகவும் பணியாற்றி ஓய்வு பெற்றார். பஞ்சாபி மொழியில் சமகால இலக்கியத்தை உருவாக்குவதில் இவர் பரவலாகப் பாராட்டப்படுகிறார். மேலும் இவரது புத்தகங்கள் ஒடுக்கப்பட்டவர்களின் கிராமப்புற வாழ்க்கையைப் பற்றி பேசுகிறது.
# தலிப் கவுர் திவானா

## சுயசரிதை

தலிப் கவுர் திவானா, 1935 ஆம் ஆண்டு மே 4 ஆம் தேதி பஞ்சாபின் லூதியானா மாவட்டத்தில் உள்ள ரப்பான் என்ற கிராமத்தில் பிரித்தானிய இந்தியாவில் நிலச்சுவான்தார் குடும்பத்தில் பிறந்தார். இவரது மாமா சர்தார் சாகிப் தாரா சிங் சித்து பாட்டியாலா சிறைச்சாலை அதிகாரியாக இருந்தார். எனவே இவர் தனது கல்வியை தனது மாமா வீட்டில் தங்கி படித்தார். கல்லூரியில் தனது முதுகலை படிப்பில் முதல் வகுப்பில் தேர்ச்சிப் பெற்று பட்டம் பெற்றார். பின்னர் சண்டிகரிலுள்ள பஞ்சாப் பல்கலைக்கழகத்தில் முனைவர் பட்டம் பெற்றார்.
# தலிப் கவுர் திவானா

## கல்வியாளர்

1963 இல், இவர் பாட்டியாலாவில் உள்ள பஞ்சாபி பல்கலைக்கழகத்தில் விரிவுரையாளராகச் சேர்ந்தார். பின்னர் பேராசிரியர் மற்றும் பஞ்சாபி துறையின் தலைவராகவும், மொழி பீடத்தின் தலைவராகவும் ஆனார். ஒரு வருடம் பல்கலைக்கழக மானியக் குழுவின் தேசிய விரிவுரையாளராகவும் இருந்தார். இவர் இங்கிலாந்து, அமெரிக்கா மற்றும் கனடா ஆகிய நாடுகளிலுள்ள பல்கலைக்கழகங்களில் அடிக்கடி விரிவுரை ஆற்றினார். இந்த உலகளாவிய தொடர்புகளால் இவருக்கு உரிய அங்கீகாரம் வழங்கப்பட்டது. அங்கு இலக்கியத்திற்கான இவரது பங்களிப்புகளுக்காக விருதுகளையும் பெற்றார்.
# தலிப் கவுர் திவானா

## திருமணம்

இவர் சமூகவியலாளரும் கவிஞரும் பேராசிரியருமான பூபிந்தர் சிங் என்பவரை திருமணம் செய்து கொண்டார். இவர்களுக்கு பஞ்சாபி பல்கலைக்கழகத்தில் மின்னணு பொறியியல் உதவிப் பேராசிரியராக பணிபுரியும் முனைவர் சிம்ரஞ்சித் சிங் என்ற மகன் இருக்கிறார். திவானா தனது குடும்பத்துடன் பாட்டியாலாவில் உள்ள பஞ்சாபி பல்கலைக்கழக வளாகத்தில் வசித்து வந்தார். பல்கலைக்கழக வளாகத்தின் வாழ்நாள் சக மற்றும் எழுத்தாளர் ஆவார்.
# தலிப் கவுர் திவானா

## விருது

இலக்கியம் மற்றும் கல்விக்கான இவரது பங்களிப்பிற்காக 2004 இல் இந்த விருதைப் பெற்றிருந்தார். ஆனால் 14 அக்டோபர் 2015 அன்று, நாட்டில் அதிகரித்து வரும் 'சகிப்பின்மை'க்கு எதிராக தனது பத்மசிறீ விருதை துறந்தார். மேலும் இவரது "சாதனா" என்ற சிறுகதைக்காக பஞ்சாப் அரசின் விருது, "எஹோ ஹமாரா ஜீவ்னா" என்ற புத்தகத்திற்கான சாகித்ய அகாதமி விருது, கல்வி மற்றும் சமூக நல அமைச்சகத்தின் விருது, நானக் சிங் புருஸ்கர் மற்றும் சரஸ்வதி சம்மான் ஆகிய விருதுகளை இவர் பெற்றுள்ளார்.
# பயல் சக்யா

**பயல் சக்யா** (Payal Shakya) நேபாளத்தில் பிறந்த ஆத்திரேலிய வடிவழகு மாதிரியாவார். . காத்மாண்டுவில் உள்ள வீரேந்திரா பன்னாட்டுய் மாநாட்டு மையத்தில் நடைபெற்ற 2004 ஆம் ஆண்டு நேபாள அழகிப்போட்டியில் வெற்றி பெற்றார். தற்போது ஆத்திரேலியாவின் சிட்னி நகரத்தில் வசித்து வருகிறார். ஆத்திரேலியாவின் இரண்டாவது பெரிய தொலை தொடர்பு நிறுவனமான ஆப்டசு நிறுவனத்தில் பணிபுரிகிறார். நேபாள அழகியாக இருந்தபோது, பயல் ஈரநிலங்களையும் காண்டாமிருகங்களையும் காப்பாற்ற வேலை செய்தார். புற்றுநோய் நிவாரண சங்கத்தின் தூதராகவும் இருந்தார்.  
21 நவம்பர் 2011 ஆம் ஆண்டு நவம்பர் மாதம் 21 ஆம் தேதியன்று, சிட்னியில் உக்லிசு இசைக்குழுவின் முன்னணி பாடகரான சருண் தம்ரகரை பயல் மணந்து கொண்டார்.
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/நிகழ்ச்சி நிரல்

## நாள் 1

| எண் | காலம் (மணி நேரம்) |  |  |  |
| --- | --- | --- | --- | --- |
| 1 | தொடக்க நிகழ்வு | காலை 10 மணி முதல் 11 மணி வரை | align= 1.0 |  |
| 2 | தேநீர் நேரம் | காலை 11 மணி முதல் 11.15 மணி வரை | align= 0.25 |  |
| 3 | அறிமுகம்:
* விக்கிமீடியா
* தமிழ் விக்கிப்பீடியா
* பொதுவகம்
* விக்சனரி
* விக்கிமூலம் | காலை 11.15 மணி முதல் 12.15 மணி வரை | align= 1.0 |  |
| 4 | விக்கியில் உலாவுதல் | பகல் 12.15 மணி முதல் பகல் 1 மணி வரை | align= 0.75 |  |
| 5 | உணவு இடைவேளை | பகல் 1 மணி முதல் 2 மணி வரை | align= 1.0 |  |
| 6 | தொகுத்தல் குறித்த விளக்கங்கள் | பகல் 2 மணி முதல் 3 மணி வரை | align= 1.0 |  |
| 7 | ஏதேனும் ஒரு கட்டுரையை மேம்படுத்துதல் | பிற்பகல் 3 மணி முதல் மாலை 4.15 மணி வரை | align= 1.25 |  |
| 8 | பொதுவான கேள்வி-பதில் | மாலை 4.15 மணி முதல் 4.30 மணி வரை | align= 0.25 | } |  
- காலை 9 மணி முதல் 10 மணி வரை, பங்கேற்பாளர் பதிவு, பயனர் கணக்கு தொடங்குதல்.
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/நிகழ்ச்சி நிரல்

## நாள் 2

| எண் | காலம் (மணி நேரம்) |  |  |  |
| --- | --- | --- | --- | --- |
| 1 | தொகுத்தல் பணிகள்:
* புதிய கட்டுரை எழுதுவதற்கான பயிற்சி
* ஒரு கட்டுரை எழுதுதல் | காலை 9.30 மணி முதல் 11 மணி வரை | align= 1.5 |  |
| 2 | தேநீர் நேரம் | காலை 11 மணி முதல் 11.15 மணி வரை | align= 0.25 |  |
| 3 | தொகுத்தல் பணிகள் | காலை 11.15 மணி முதல் பகல் 1 மணி வரை | align= 1.75 |  |
| 4 | உணவு இடைவேளை | பகல் 1 மணி முதல் 2 மணி வரை | align= 1.0 |  |
| 5 | தொகுத்தல் பணிகள் | பகல் 2 மணி முதல் 3 மணி வரை | align= 1.0 |  |
| 6 | பொதுவான கேள்வி-பதில் | பகல் 3 மணி முதல் 3.30 மணி வரை | align= 0.5 |  |
| 7 | பின்னூட்டப் படிவத்தை நிரப்பித் தருதல் | பிற்பகல் 3.30 மணி முதல் மாலை 3.45 மணி வரை | align= 0.25 |  |
| 8 | சான்றிதழ் வழங்குதல் | மாலை 3.45 மணி முதல் 4.15 மணி வரை | align= 0.5 |  |
| 9 | நிறைவு நிகழ்வு | மாலை 4.15 மணி முதல் 4.30 மணி வரை | align= 0.25 | } |  
<div>  
</div>
# பௌலா கன் ஆலன்

**பௌலா கன் ஆலன்** ( *Paula Gunn Allen* : அக்டோபர் 24, 1939 - மே 29, 2008) ஓர் அமெரிக்கக் கவிஞரும், இலக்கிய விமர்சகரும், ஆர்வலரும், பேராசிரியரும் மற்றும் புதின எழுத்தாளரும் ஆவார். கலப்பு-இனம் ஐரோப்பிய-அமெரிக்க, அரபு-அமெரிக்க மற்றும் பூர்வீக அமெரிக்க வம்சாவளியைச் சேர்ந்த இவர் தனது தாய் வழி அமெரிக்க பழங்குடி மக்களான “லகுனா பியூப்லோ” என்ற பூர்வீக அமெரிக்கராக அடையாளம் காணப்பட்டார். கன் ஆலன் பூர்வீக அமெரிக்க மற்றும் பெண்ணிய கருப்பொருள்களுடன் ஏராளமான கட்டுரைகள், கதைகள் மற்றும் கவிதைகள் மற்றும் பூர்வீக அமெரிக்க பெண்களின் இரண்டு சுயசரிதைகளை எழுதினார். பூர்வீக அமெரிக்க பாரம்பரியக் கதைகள் மற்றும் சமகால எழுத்துக்களின் நான்கு தொகுப்புகளை இவர் திருத்தி வெளியிட்டுள்ளார்.
# பௌலா கன் ஆலன்

## இலக்கியப் பணிகள்

இவரது கவிதைகள் மற்றும் புனைகதைகளுடன் கூடுதலாக, 1986 ஆம் ஆண்டில் இவர் *தி சேக்ரட் ஹூப்: ரிகவரிங் தி ஃபெமினைன் இன் அமெரிக்கன் இந்தியன் ட்ரெடிஷன்ஸ்* என்ற புத்தகத்தை வெளியிட்டார். அதில், ஐரோப்பியர்கள் ஆணாதிக்கச் சமூகங்களைச் சேர்ந்தவர்கள் என்பதால், அவர்களது சொந்த சார்புகளின் காரணமாக, பூர்வீக அமெரிக்க கலாச்சாரங்களின் கணக்குகளில் பெண்களின் பங்கை வலியுறுத்தவில்லை என்று இவர் கூறினார்.  
ஆலன் இரண்டு முறை திருமணம் செய்து கொண்டு இரண்டு முறையும் விவாகரத்து செய்தார். 1981-1986 வரை, இவர் அமெரிக்க கவிஞரும் எழுத்தாளருமான ஜூடி கிரானுடன் உறவில் வாழ்ந்தார்.
# பௌலா கன் ஆலன்

## நூல் பட்டியல்

- *The Woman Who Owned The Shadows* (1983), novel
# தோனா சர்க்கார்

**தோனா சர்க்கார்** (*Dona Sarkar*) ஒரு மென்பொருள் பொறியாளர், எழுத்தாளர், பொதுப் பேச்சாளர் மற்றும் நாகரிக வணிகத்தின் உரிமையாளர் என பன்முகங்களுடன் அறியப்படுகிறார்.  
இவர் மைக்ரோசாஃப்ட் அணுகலுக்கான தொழில்நுட்ப இயக்குநராக உள்ளார். முன்னதாக, மைக்ரோசாப்ட் நிறுவனத்தில் குறைந்த குறியீடு/குறியீடு அல்லாத மேம்பாட்டு தளமான பவர் பிளாட்ஃபார்ம் அமைப்பிற்காக ஒரு வழக்கறிஞர் குழுவையும் வழிநடத்தினார். 2016 ஆம் ஆண்டு முதல் 2019 ஆம் ஆண்டு வரை இவர் வழிநடத்திய மைக்ரோசாப்ட் நிறுவனத்தில் விண்டோசு இன்சைடர் மென்பொருள் சோதனைக் குழுவின் முன்னாள் தலைவராகவும் இருந்தார்.  
சர்க்கார் மிச்சிகன் பல்கலைக்கழகத்தில் பயின்றார், அங்கு இவர் கணினி அறிவியல் பாடத்தை பயின்றார்.  
2016 ஆம் ஆண்டு சூன் மாதத்தில் , சர்க்கார் கேப் ஆல் என்பவருக்குப் பதிலாக விண்டோசு இன்சைடர் பொது சோதனைக் குழுவின் தலைவராக நியமிக்கப்பட்டார். கிழக்கு மற்றும் மேற்கு ஆப்பிரிக்கா போன்ற வளர்ந்து வரும் சந்தைகளில் வாடிக்கையாளர்களுடன் ஈடுபாட்டை அதிகரிப்பது இவரது மிகவும் குறிப்பிடத்தக்க திட்டங்களில் ஒன்றாகும். இவரும் இவரது குழுவும் நைச்சீரியா, கென்யா, உகாண்டா, தான்சானியா மற்றும் உருவாண்டாவில் உள்ள புது நிறுவன நிறுவனர்களுக்காக தொழில்முனைவோர் கடின துவக்க முகாம்களை உருவாக்கி, தொழில் தொடங்கும் மற்றும் வளர்ந்து வரும் தொழில் நுட்பத் தேவைகளை நன்கு புரிந்துகொண்டனர். மாடல் 47: என்ற கடின துவக்க முகாம் புத்தகத்தை இவர் இணைந்து எழுதியுள்ளார், இந்தத் திட்டத்தில் இவரது அனுபவங்களின் அடிப்படையில் இப்புத்தகம் ஒரு வகையான தொழில்முனைவோர் விவிலியம் என கருதப்படுகிறது. .  
தோனா சர்க்கார் ஒரு குறிப்பிடத்தக்க பொது பேச்சாளராக இயங்கினார். பணியிடத்தில் மன ஆரோக்கியம், எண்ணிம அணுகல், ஒருவரின் ஆறுதல் மண்டலத்திலிருந்து வெளியேறுதல் மற்றும் ஏமாற்று நோய்க்குறியை சமாளித்தல் போன்ற தலைப்புகளுக்கு இவர் பெயர் பெற்றவர். ஐக்கிய நாடுகள் சபை, உலகப் பொருளாதார மன்றம் உட்பட உலகம் முழுவதும் நூற்றுக்கணக்கான மேடைகளில் இவர் தோன்றி பேசியுள்ளார்.  
2009 ஆம் ஆண்டில், தோனா , வாசிங்டனில் உள்ள சியாட்டிலில் உள்ள பிரிமா தோனா என்ற நெறிமுறையில் உருவாக்கப்பட்ட நவ நாகரிக ஆடை வடிவமைப்பு வரிசையைத் தொடங்கினார்.
# தேவர் (பௌத்தம்)

**தேவர்** என்பது பௌத்தத்தில் ஒரு வகை அதிக சக்தி வாய்ந்த, நீண்ட ஆயுளுடன், பொதுவாக, மனிதர்களை விட மிகவும் மகிழ்ச்சியாக இருக்கும் சொர்க்க லோக வாசிகள். புத்தர்களுக்கு இருக்கும் அதே அளவிலான வணக்கம் அவர்களுக்கு வழங்கப்படவில்லை என்றாலும் அவர்கள் மனிதர்களை விட உயந்தவர்கள்.  
பௌத்த நூல்களில் இதேபோன்ற இயற்கைக்கு அப்பாற்பட்ட உயிரினங்களைக் குறிக்கப் பயன்படுத்தப்படும் மற்ற சொற்கள் **தேவதா** ("தெய்வங்கள்") மற்றும் **தேவபுத்தர்** ("கடவுளின் மகன்"). முந்தையது தேவா என்பதற்கு ஒத்ததாக இருந்தாலும், பிந்தையது குறிப்பாக இளமையாக இருக்கும் மற்றும் பரலோக உலகில் புதிதாக எழுந்த ஒரு உயிரினத்தைக் குறிக்கிறது.
# தேவர் (பௌத்தம்)

## வகைகள்

தேவர் என்பது உயிரினங்களின் ஒரு வகுப்பை அல்லது அவதார சுழற்சியின் ஆறு பாதைகளின் பாதையை குறிக்கிறது. வாழ்நாளில் அவர்கள் சேர்த்து வைத்த தகுதிகளின்படி வரிசைப்படுத்தக்கூடிய சில வேறுபட்ட உயிரினங்கள் இதில் அடங்கும். இதில் கீழ் வகுப்புகள் உயர் வகுப்பினரை (தேவர்) விட மனிதர்களுடன் இயல்பில் நெருக்கமாக உள்ளன. தேவர்கள் தங்கள் தகுதிகளை இழந்தால் மனிதர்கள் அல்லது மூன்று தீய பாதைகளில் உள்ள உயிரினங்களாக உருவெடுக்கலாம்.  
பிரபஞ்சத்தின் மூன்று "வெளிகளில்" அவர்கள் பிறக்கிறார்கள். எங்கு என்பதைப் பொறுத்து தேவர்கள் மூன்று வகுப்புகளாகின்றனர்.  
*ஆரூப்யதாதுவின்* தேவர்களுக்கு உடல் வடிவம் அல்லது இருப்பிடம் இல்லை, மேலும் அவர்கள் உருவமற்ற விஷயங்களில் மற்றும் தியானத்தில் வாழ்கின்றனர். அவர்கள் மற்றொரு வாழ்க்கையில் மேம்பட்ட தியான நிலைகளை அடைவதன் மூலம் இதை அடைகிறார்கள். அவர்கள் பிரபஞ்சத்தின் மற்ற பகுதிகளுடன் தொடர்பு கொள்வதில்லை.  
*ரூபதாதுவின்* தேவர்கள் உடல் வடிவங்களைக் கொண்டுள்ளனர், ஆனால் பாலினம் மற்றும் உணர்ச்சியற்றவர்கள். அவர்கள் ஏராளமான பூமிக்கு மேலே, அடுக்காக தேவலோகங்களில் வாழ்கின்றனர். இவர்களை ஐந்து முக்கிய குழுக்களாகப் பிரிக்கலாம்:  
- அர்ஹத் நிலையை அடைவதற்குள்ளாகவே இறந்த பௌத்த மதப் பயிற்சியாளர்களான அனாகாமின்களின் மறுபிறப்புதான் *சுத்தவாச* தேவர்கள் (பிரம்மா சஹம்பதி, புதிதாக ஞானம் பெற்ற புத்தரிடம் கற்பிக்குமாறு முறையிட்டார், அவர் முந்தைய புத்தரின் அனகாமி ஆவார்). அவர்கள் பூமியில் பௌத்தத்தை பாதுகாக்கிறார்கள், மேலும் அவர்கள் சுத்தவாச உலகங்களை விட்டு வெளியேறும்போது அர்ஹத்களாக ஞானம் பெறுவார்கள். இந்த உலகங்களில் மிக உயர்ந்தது *அக்நிஸ்தா* என்று அழைக்கப்படுகிறது.
- *ப்ரகத்பால* தேவர்கள் நான்காவது தியானத்தில் அடைந்த அமைதியான நிலையில் இருக்கிறார்கள்.
- மூன்றாம் தியானத்தின் ஆனந்தத்தில் *சுபகிர்ட்சன* தேவர்கள் ஓய்வெடுக்கிறார்கள்.
- *ஆபஸ்வர தேவர்கள்* இரண்டாவது தியானத்தின் இன்பத்தை அனுபவிக்கிறார்கள். அவர்கள் எந்த உயர் தேவதைகளையும் விட கீழுள்ள உலகில் அதிக ஆர்வமும் ஈடுபாடும் கொண்டவர்கள், சில சமயங்களில் ஆலோசனை மற்றும் ஆலோசனையுடன் தலையிடுகிறார்கள்.  
*காமதாதுவின்* தேவர்கள், மனிதர்களைப் போன்ற உடல் வடிவங்களைக் கொண்டுள்ளனர், ஆனால் பெரியவர்கள். அவர்கள் மனிதர்கள் போல அதே வாழ்க்கையை நடத்துகின்றனர், இருப்பினும் நீண்ட காலம் வாழ்கின்றர். சில நேரங்களில் அவர்கள் இன்பங்களில் மூழ்கியிருப்பார்கள். இது மாரா அதிக செல்வாக்கு பெற்ற மண்டலமாகும்.  
காமதாதுவின் உயர்ந்த தேவர்கள் காற்றில் மிதக்கும் நான்கு வானங்களில் வாழ்கிறார்கள், அவர்களை கீழ் உலகத்தின் சண்டையிலிருந்து விடுபட்டவர்கள். அவை:  
- *பரிநிர்மிதா-வசவர்தின்* தேவர்கள், மாராவைச் சேர்ந்த ஆடம்பர தேவர்கள்
- *நிர்மாணறடி* தேவர்கள்;
- *தூசித* தேவர்கள், அவர்களில் எதிர்கால மைத்ரேயர் வாழ்கிறார் (அவர்கள் திருப்தியான தேவர்கள் என்றும் குறிப்பிடப்படுகிறார்கள்);
- *யம* தேவர்கள் (அல்லது மணி தேவதைகள்);  
காமதாதுவின் கீழ் தேவர்கள் உலகின் மையமான சுமேரு மலையின் பல்வேறு பகுதிகளில் வாழ்கின்றனர். அவர்கள் உயர்ந்த தேவதைகளை விட அதிக ஆர்வமுள்ளவர்கள், மேலும் தங்களை வெறுமனே மகிழ்விப்பதில்லை ஆனால் சண்டையில் ஈடுபடுகிறார்கள்.  
- சுமேருவின் உச்சியில் வாழும் *திரையாஸ்திரிம்ச* தேவர்கள், ஒலிம்பியன் கடவுள்களைப் போன்றவர்கள். அவர்களின் ஆட்சியாளர் சக்ரா. (முப்பத்து மூவரின் தேவர்கள்)
- *சதுர்மஹாராஜிககாயிகா* தேவர்கள், பூமியின் நான்காம் பகுதியைக் காக்கும் போர் மன்னர்களை உள்ளடக்கியவர்கள். அவற்றில் நான்கு வகையான பூமிக்குரிய தேவதை அல்லது இயற்கை-ஆன்மாவும் அடங்கும்.
# தேவர் (பௌத்தம்)

## அதிகாரங்கள்

தேவர்கள் மனிதக் கண்ணுக்குத் தெரிவதில்லை. "தெய்வீகக் கண்", ஒரு புற உணர்வு சக்தியைத் திறந்த மனிதர்களால் தேவர்கள் இருப்பைக் கண்டறிய முடியும். காதுக்கு நிகரான சக்தியான திவ்யஸ்ரோத்ரத்தை வளர்த்தவர்களுக்கும் அவர்களின் குரல் கேட்கும்.  
பெரும்பாலான தேவர்கள் மாயையான வடிவங்களைக் கட்டமைக்கும் திறன் கொண்டவர்கள். உயர்ந்த மற்றும் தாழ்ந்த தேவர்கள் சில சமயங்களில் இதை செய்கிறார்கள்.  
மனிதர்களைப் போல தேவர்களுக்கு அதே வகையான உணவு தேவைப்படுவதில்லை, இருப்பினும் தாழ்ந்த இனங்கள் உண்ணவும் குடிக்கவும் செய்கின்றன. உயர் வரிசைகள் அவற்றின் சொந்த உள்ளார்ந்த ஒளிர்வுடன் பிரகாசிக்கின்றன.  
தேவர்கள் அதிக தூரம் வேகமாக நகரும் மற்றும் காற்றில் பறக்கும் திறன் கொண்டவர்கள், இருப்பினும் கீழ் தேவர்கள் சில சமயங்களில் பறக்கும் தேர் போன்ற மந்திர உதவிகள் மூலம் இதை நிறைவேற்றுகிறார்கள்.
# வசுதாதாயி பண்ட்லிக்ராவ் தேசுமுக்

**வசுதாதாய் பண்டலிக்ராவ் தேசுமுக்** (*Vasudhatai Pundlikrao Deshmukh*) மகாராட்டிராவைச் சேர்ந்த இந்திய அரசியல்வாதியும் இந்திய தேசிய காங்கிரசின் முன்னாள் உறுப்பினரும் ஆவார். இவர் 1999ஆம் ஆண்டில் அச்சல்பூர் சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராகத் தேர்ந்தெடுக்கப்பட்டார். இவர் விலாசுராவ் தேசுமுக்கின் அமைச்சரவையில் மாநில அமைச்சரானார். இப்போது இவர் தேசியவாத காங்கிரசு கட்சியில் உள்ளார்.  
வசுதாதாய் அமராவதியில் உள்ள நுதான் மகளிர் பள்ளியில் பள்ளிக் கல்வியும் நாக்பூர் பல்கலைக்கழகத்தில் முதுகலை கல்வியினையும் முடித்துள்ளார்.
# வசுதாதாயி பண்ட்லிக்ராவ் தேசுமுக்

## அமராவதியின் பொறுப்பு அமைச்சர்

விலாசுராவ் தேஷ்முக் அரசில் 1999 முதல் 2004 வரை அமராவதி மாவட்டத்தின் பொறுப்பு அமைச்சராகப் பணியாற்றினார்.
# ஷீலா குஜ்ரால்

பெற்றுக்கொண்டார்.]]
**சீலா குஜ்ரால்,** (1924-2011) இந்தியாவைச் சேர்ந்த கவிஞரும் இந்தி, பஞ்சாபி மற்றும் ஆங்கிலம் என பல்வேறு மொழிகளில் எழுதிய எழுத்தாளரும் சமூக சேவகருமாவார். இவர் இந்தியாவின் 12 வது பிரதமரான இந்தர் குமார் குஜராலின் மனைவியுமாவார்.
# ஷீலா குஜ்ரால்

## தனிப்பட்ட வாழ்க்கை

சீலா குஜ்ரால், லாகூரில் 24 ஜனவரி 1924 ஆம் ஆண்டில் பிறந்தவர். 26 மே 1945 அன்று அரசியல்வாதியான அவதார் நரேன் குஜ்ராலின் மகனான இந்தர் குமார் குஜ்ராலை திருமணம் செய்துள்ளார். இத்தம்பதியருக்கு இரண்டு மகன்கள், ஒருவர் நரேஷ் குஜ்ரால் (பிறப்பு 19 மே 1948), அகாலிதளம் கட்சியின் சார்பாக ராஜ்யசபா எம்பியாக இருந்தவர், மற்றவர் விஷால் குஜ்ரால்.  
அவரது மைத்துனரும் ஐ.கே குஜ்ராலின் சகோதரருமான சதீஷ் குஜ்ரால் ஓர் இந்திய ஓவியர் மற்றும் கட்டிடக் கலைஞராவார்.
# ஷீலா குஜ்ரால்

## இறப்பு

11 ஜூலை 2011 அன்று, அவரது 87 ஆம் வயதில் ஷீலா புது டெல்லியில் உள்ள தனது வீட்டில் திடீரென மரணமடைந்தார்..
# ஷீலா குஜ்ரால்

## விருதுகள்

அவர் சர்வதேச கவிஞர்கள் அமைப்பின் வாழ்நாள் சாதனையாளர் விருது மற்றும் தங்க கவிஞர்கள் விருது ஆகியவற்றை அவரின் கவிதைகளுக்காகப் பெற்றுள்ளார்.
# இலதாபாய் சோனாவனே

**இலதாபாய் சந்திரகாந்த் சோனாவனே** (*Latabai Sonawane*) என்பவர் ஓர் இந்திய அரசியல்வாதியும் மகாராட்டிர மாநில சட்டமன்ற உறுப்பினரும் ஆவார். இவர் அக்டோபர் 2019-இல் சோப்தா சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராகத் தேர்ந்தெடுக்கப்பட்டார். இவர் சிவசேனா கட்சி சார்பில் போட்டியிட்டு 78137 வாக்குகள் பெற்று தனக்கு அடுத்த இடத்தைப் பிடித்த ஜகதீசு சந்திர இரமேஷ் வால்வியினை தோற்கடித்தார்.
# அதீபா ரியாஸ்

**அதீபா ரியாஸ்,** இந்தியாவின் ஜம்மு மற்றும் காஷ்மீர் மாநிலத்தின் அனந்த்நாக் மாவட்டத்தைச் சேர்ந்த ஒரு ஆங்கில மொழியில் எழுதும் இளம் பெண் கவிஞராவார்.  
*பேனாவின் வைராக்கியம் (*Zeal of Pen)* என்ற* கவிதைகள், மேற்கோள்கள், பத்திகள் ஆகியவற்றின் கலவையான எழுத்துக்களைக் கொண்ட புத்தகத்தை தனது பதினொறாம் வயதிலேயே இந்திய யூனியன் பிரதேசத்திலிருந்து வெளியிட்ட இளைய எழுத்தாளர் என்ற புகழைப் பெற்ற இவருக்கு, இதற்காக இந்திய சாதனைப் புத்தகத்தினால் விருது வழங்கப்பட்டுள்ளது.
# அதீபா ரியாஸ்

## வெளியிடப்பட்ட படைப்பு

- *பேனாவின் வைராக்கியம் (Zeal of Pen)* (2021)
# வந்தனா கவ்லி

**வந்தனா கவ்லி** (*Vandana Gawli*) ஓர் இந்திய அரசியல்வாதியும், அகில பாரதிய சேனாவைச் சேர்ந்த் அரசியல்வாதியும் ஆவார். இவர் ஏ. பி. எஸ். தலைவர் அருண் கவ்லியின் மைத்துனர் ஆவார்.  
இவர் 2007 மற்றும் 2012ஆம் ஆண்டு பெருநகர மும்பை மாநகராட்சி தேர்தலில் பகுதி 204 தொகுதியில் (பைகுல்லா தொடருந்து நிலையம்) வெற்றி பெற்றார். 2007-இல், இவர் தேர்தலில் அனைத்து வேட்பாளர்களைவிட மிகப்பெரிய வெற்றி வித்தியாசத்தைப் பெற்றார். இவர் பெற்ற வாக்குகள் 11,868 வாக்குகள் (வெற்றி வித்தியாசம் 9,512 வாக்குகள்).
# மெகருன்னிசா பர்வேசு

**மெகருன்னிசா பர்வேசு** என்பவர் இந்தி இலக்கியத்தில் கதை, புதினத்தின் வழி இலக்கியப் பங்களித்துள்ள ஓர் இந்தியப் பெண் எழுத்தாளராவார்.
# மெகருன்னிசா பர்வேசு

## சுயசரிதை

1944 ஆம் ஆண்டில் பிறந்துள்ள இவரது முதல் கதை 1963 ஆம் ஆண்டில் *தர்மயுக்* எனற இதழில் வெளியிட்டுள்ளார். அதைத்தொடர்ந்து இந்தியில் பல்வேறு சிறுகதைகள் மற்றும் நாவல்களையும் எழுதியுள்ளார்.  
1967 ஆம் ஆண்டில் வெளியிடப்பட்ட அம்மா, மற்றும் 1969 ஆம் ஆண்டில் வெளியிடப்பட்ட சமாரா ஆகியவை இவரது குறிப்பிடத்தக்க இரண்டு இலக்கியப் படைப்புகளாகும். இதைத்தவிர, மேலும் பல சிறுகதைத் தொகுப்புகளையும் வெளியிட்டுள்ளார்.  
இவரது படைப்புகள் இந்தியாவின் பல்வேறு கல்லூரிகளில் இந்தி இலக்கியத்தைப் பற்றிய கல்வியியல் ஆய்வுகளுக்கு பயன்படுகிறது. இந்தி இலக்கியத்திற்கு அவர் ஆற்றிய பங்களிப்புகளுக்காக, இந்திய அரசு, 2005 ஆம் ஆண்டில், பத்மசிறீ என்ற நான்காவது உயரிய குடிமக்கள் விருதை வழங்கி கவுரவப்படுத்தியுள்ளது.  
ஓய்வுபெற்ற இந்திய ஆட்சிப்பணி அதிகாரியான திரு பகீரத் பிரசாத்தை மணந்துள்ளார். இவரது கணவர், மத்திய பிரதேச மாநிலத்தில் இருந்து ஆட்சிப்பணியில் நுழைந்த முதல் நபர் என்ற பெருமையைக் கொண்டவர். மேலும் மத்திய பிரதேசத்தின் பிந்த் மக்களவைத் தொகுதியிலிருந்து 2014 முதல் 2019 ஆம் ஆண்டு வரையிலும் நாடாளுமன்ற உறுப்பினராகவும் பணியாற்றியுள்ளார். இத்தம்பதியினர் மத்திய பிரதேச மாநிலம் போபாலில் தற்போது வசித்து வருகின்றனர் .
# மெகருன்னிசா பர்வேசு

## மேலும் பார்க்கவும்

- இந்தி இலக்கியம்
# மலேசியாவின் பத்தாவது மக்களவை, 1999–2004

**மலேசியாவின் பத்தாவது மக்களவை, 1999–2004** (மலாய்: *Parlimen Malaysia ke-10*; ஆங்கிலம்: *10-th Parliament of Malaysia (1999–2004)* என்பது மலேசியக் கூட்டமைப்பின் பத்தாவது மக்களவை ஆகும்.  
10-ஆவது மக்களவையின் முதல் கூட்டத் தொடர் 20 டிசம்பர் 1999-இல் நடைபெற்றது.
# மலேசியாவின் பத்தாவது மக்களவை, 1999–2004

## பொது

1999-ஆம் ஆண்டு மலேசிய பொதுத்தேர்தல் (*1999 Malaysian General Election*) நடைபெற்ற பின்னர் பத்தாவது மக்களவை கூடியது.  
மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் முகம்மது அப்துல்லா; மற்றும் லிம் சி செங் ஆகியோர் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  
இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; **148** இடங்களைப் பெற்று ஆளும் கூட்டணியாக ஆட்சி அமைத்தது. எதிர்க்கட்சியினர் **45** இடங்களைப் பெற்றனர்.
# மலேசியாவின் பத்தாவது மக்களவை, 1999–2004

## மக்களவை அமைப்பு (1999–2004)

1999-ஆம் ஆண்டு மலேசிய பொதுத்தேர்தலில் பாரிசான் நேசனல் கூட்டணி **148** இடங்களைப் பெற்று ஆட்சியை அமைத்தது.  
| 1999 |  |  |
| --- | --- | --- |
| **பாரிசான் நேசனல்** | **பாரிசான்** (**BN**) | **148** |
| **அம்னோ** | **அம்னோ** (**UMNO**)</br> | 71 |
| **மலேசிய சீனர் சங்கம்** | **மசீச** (**MCA**)</br> | 29 |
| **மலேசிய இந்திய காங்கிரசு** | **மஇகா** (**MIC**)</br> | 7 |
| **மலேசிய இசுலாமிய கட்சி** | **பாஸ்** (**PAS**)</br> | 27 |
| **மலேசிய மக்கள் இயக்கக் கட்சி** | **கெராக்கான்** (**GERAKAN**)</br> | 6 |
| **மக்கள் முற்போக்கு கட்சி** | **பிபிபி** (**PPP**)</br> | 0 |
| **ஜனநாயக செயல் கட்சி** | **ஜசெக** (**DAP**)</br> | 10 |
| **மக்கள் நீதிக் கட்சி** | **நீதிக் கட்சி** (**KeADILan**)</br> | 5 |
| **மலேசிய மக்கள் கட்சி** | **மமக** (**PRM**)</br> | 0 |
| **மலேசிய மக்கள் பொதுநலக் கட்சி** | **பொதுநலக் கட்சி** (**AKIM**)</br> | 0 |
| **ஐக்கிய சபா கட்சி** | **ஐக்கிய சபா** (**PBS**)</br> | 3 |
| **ஜனநாயக விடுதலைக் கட்சி (மலேசியா)** | **விடுதலைக் கட்சி** (**LDP**)</br> | 1 |
| **ஐக்கிய பாசோக்மோமோகான் கடாசான் மூருட் அமைப்பு** | **கடாசான் மூருட்** (**UPKO**)</br> | 3 |
| **சபா முற்போக்கு கட்சி** | **முற்போக்கு கட்சி** (**SAPP**)</br> | 2 |
| **ஐக்கிய பாரம்பரிய பூமிபுத்ரா கட்சி** | **பூமிபுத்ரா** (**PBB**)</br> | 11 |
| **சரவாக் டயாக் இனக் கட்சி** | **பூமிபுத்ரா** (**PBDS**)</br> | 6 |
| **சரவாக் தேசிய கட்சி** | **சரவாக் தேசியம்** (**SNAP**)</br> | 4 |
| **ஐக்கிய சரவாக் மக்கள் கட்சி** | **சரவாக் மக்கள்** (**SUPP**)</br> | 7 |
| **ஐக்கிய சபா கட்சி** | **ஐக்கிய சபா** (**PBRS**)</br> | 0 |
| **மக்கள் நீதி முன்னணி** | **நீதி முன்னணி** (**AKAR**)</br> | 0 |
| **மாநில சீர்திருத்தக் கட்சி** | **சீர்திருத்தக் கட்சி** (**STAR**)</br> | 0 |
| **மலேசிய மக்களாட்சி கட்சி** | **மக்களாட்சி கட்சி** (**MDP**)</br> | 0 |
| **அகில மலேசிய இஸ்லாமிய முன்னணி** | **இசுலாமிய முன்னணி** (**BERJASA**)</br> | 0 |
| **சுயேச்சை** | **சுயேச்சை** | 0 |
| **மொத்தம்** | <> **193** | } |
# ராதிகா ஐயங்கார்

**ராதிகா ஐயங்கார்** இந்தியாவின் மும்பையைச் சேர்ந்த இந்திய பத்திரிகையாளரும் எழுத்தாளருமாவார்.  
மனித உரிமைகள் பிரிவில் 2018 ஆம் ஆண்டில் *சிவப்பு மை (Red Ink Awards*' என்ற விருதினைப் பெற்ற இவர், 2016 ஆம் ஆண்டில் பிரபா தத் நிதியுதவி, 2019 ஆம் ஆண்டில் பியான்கா பான்கோட் பாட்டன் நிதியுதவி மற்றும் 2020 இல் சார்லஸ் வாலஸ் இந்தியா டிரஸ்ட் நிதியுதவி ஆகியவைகளை இவரது பல்வேறு ஆய்வுப்பணிகளுக்காகப் பெற்றுள்ளார்.  
*அல் ஜசீரா*, *கிறிஸ்டியன் சயின்ஸ் மானிட்டர்*, *வோக் இந்தியா* மற்றும் *காண்டே நாஸ்ட் டிராவலர் இந்தியா* உள்ளிட்ட பல செய்தி இதழ்களிலும் கலை மற்றும் கலாச்சாரம், விளிம்புநிலை சமூகங்கள், வரலாறு மற்றும் பாலினம் பற்றி பல்வேறு ஆய்வுக்கட்டுரைகளை ராதிகா எழுதியுள்ளார்.  
வாரணாசியின் *டோம்* என்று அழைக்கப்படும் பிணத்தை எரிப்பவர்களின் சமூகத்தின் பின்தங்கிய வாழ்க்கையை வாழும் சமூகத்தைப் பற்றிய ஏழு முதல் எட்டு ஆண்டுகள் நீண்ட ஆராய்ச்சிக்குப் பிறகு, 2023 ஆம் ஆண்டில் ஹார்பர்காலின்சு வெளியீட்டு நிறுவனத்தால் வெளியிடப்பட்ட *கங்கையில் நெருப்பு: பனாரஸில் இறந்தவர்களிடையே வாழ்க்கை* என்ற ஆய்வுப்புத்தகத்தின் மூலம் பரவலாகக் கவனிக்கப்பட்டுள்ளார்.
# ராதிகா ஐயங்கார்

## படிப்பு

ராதிகா, இந்தியாவின் டெல்லி பொருளாதாரப் பள்ளியில் பொருளாதாரத்தில் முதுகலைப் பட்டம் பெற்றுள்ளார். மேலும் நியூயார்க்கில் *உள்ள கொலம்பியா* *பல்கலைக்கழகத்தின் இதழியல் பட்டதாரி பள்ளியில்* பத்திரிக்கை துறையில் முனைவர் பட்டம் பெற்றுள்ளார்.
# சாலியன்ட் (புவியியல்)

நாட்டின் வடகிழக்கிலுள்ள கேப்ரிவி நிலப்பகுதி]]  
**சாலியன்ட், புவியியல்** அல்லது **தனி நிலப்புறநீட்சி** (*Salient (geography), panhandle or bootheel*) என்பது நாடுகளுக்கிடையே இருக்கும், தனித்துவமான நில நீட்சி ஆகும். தீபகற்பம் என்பது முப்புறமும் நீரும், ஒரு புறம் நிலமும் சூழ்ந்து இருக்கும். இத்தனி நிலப்புறநீட்சியானது, குறைந்த பட்சம் இருபுறம் வெவ்வேறு சட்ட ஆட்சி நடத்தும், இரு நாடுகளுக்கிடையே உள்ள நிலப்பகுதியாகும். இச்சொல்லானது, படைத்துறையினர் பயன்படுத்தும் கலைச்சொல்லில் (Salient (military)) இருந்து பிறந்ததாகும். வெவ்வேறு நில ஆளுமை ஆட்சி நடத்துபவர்களுக்கு இடையே பொருளாதார, இட அமைப்பியல் தேவைகளுக்காக இணைந்து செயற்பட உதவுகிறது. உலகின் பல நாடுகளுக்கிடைய இத்தகைய நிலப்பகுதிகள் வேறுபட்ட நாடுகளுக்கு இடையே நிருவாக ஒற்றுமையை ஏற்படுத்துகிறது. எடுத்துக்காட்டாக, இந்தியாவில் சிக்கிம் எல்லையில் இத்தகைய பகுதி உள்ளதைக் கூறலம்.
# நிதா கான்

**நிதா கான்** (*Nida Khan*) இசுலாமிய சட்டமான உடனடி முத்தலாக்கை அனுபவித்த ஓர் இந்தியப் பெண்கள் உரிமை ஆர்வலர் ஆவார். முத்தலாக் நடைமுறைகளுக்கு எதிராகப் பேசியதற்காக நிதாவை சமூகம் புறக்கணிக்க வேண்டும் என்று இசுலாமிய தர்மசாத்திரியான குர்சித்து ஆலம் ரசுவியால் ஒரு சட்டப் பரிந்துரை வெளியிடப்பட்டது. அலா அசுரத்து உதவும் சங்கம் என்ற ஓர் அரசு சாரா நிறுவனத்தை நிதா கான் நிறுவினார்.
# நிதா கான்

## தனிப்பட்ட வாழ்க்கை மற்றும் சர்ச்சைகள்

நிதா கான் 2015 ஆம் ஆண்டு பிப்ரவரி மாதம் 18 ஆம் தேதியன்று திருமணம் செய்து கொண்டார். அதன் பிறகு இவர் வரதட்சணை கேட்டு வற்புறுத்தப்பட்டார். கணவர் தன்னை தாக்கியதால் தனக்கு கருச்சிதைவு ஏற்பட்டதாக அவர் கூறினார். இதனால் கணவர் அவருக்கு உடனடி முத்தலாக் கொடுத்தார். மேலும் இவர் 2015 ஆம் ஆண்டு சூலை மாதம் 17 ஆம் தேதியன்று வீட்டை விட்டு வெளியேற்றப்பட்டார்  
தனது புதிய இலாப நோக்கற்ற குழுவான அலா அசுரத்து உதவும் சங்கம் மூலம், நிதா கான் இப்போது மற்ற இசுலாமியப் பெண்களுக்கு முத்தலாக், பலதார மணம், குடும்ப வன்முறை மற்றும் இசுலாத்தில் தடைசெய்யப்பட்ட நிக்காகு அலாலா போன்ற தீங்கான மரபுகளிலிருந்து அவர்களைப் பாதுகாக்க அறிவுரை வழங்குகிறார். நிக்காகு அலாலா என்பது விவாகரத்து பெற்ற பெண் மற்றொரு ஆணை திருமணம் செய்துகொள்வது, திருமணத்தை முடித்துக் கொள்வது, பின்னர் விவாகரத்து செய்வது - இவை அனைத்தும் ஒரு பெண்ணின் முன்னாள் கணவனை மறுமணம் செய்து கொள்ள அனுமதிக்கும்.
# மிச்சிகன் வோமின் இசை விழா

**மிச்சிகன் வோமின் இசை விழா** ( *Michigan Womyn's Music Festival* ) பெரும்பாலும் **மிக்பெஸ்ட்** என குறிப்பிடப்படும் இது ஓர் பெண்ணியப் பெண்கள் இசை விழாவாகும். இது 1976 முதல் 2015 வரை மிச்சிகனில் உள்ள ஓசியானா கவுண்டியில், ஹார்ட் டவுன்ஷிப் அருகே தனியாருக்குச் சொந்தமான வனப்பகுதியில் "தி லேண்ட்" என்று குறிப்பிடப்படும் அமைப்பாளர்களாலும் மற்றும் பங்கேற்பாளர்களாலும் நடத்தப்படுகிறது. பிரத்தியேகமாக இந்த நிகழ்வில் பெண்கள், சிறுவர்/சிறுமிகள் மற்றும் சிறு குழந்தைகள் அனுமதிக்கப்பட்டனர். இது அதிகளவில் விமர்சனங்களை ஈர்த்தது. 1990களில் கேம்ப் டிரான்ஸ் நிறுவனம் அதன் விலக்கு கொள்கைக்காக திருவிழாவில் மறியல் செய்தது. நங்கை, நம்பி, ஈரர், திருனர் ஆகியோரின் வழக்கறிஞர்கள் குழுவான சமத்துவ மிச்சிகன் என்ற அமைப்பு 2014 இல் நிகழ்வைப் புறக்கணித்தது. மிக்பெஸ்ட் மனித உரிமைகள் பிரச்சாரம்,
அமெரிக்க அரசு சாரா ஊடக கண்காணிப்பு அமைப்பான கிளாட், நேர்பாலீர்ப்பாளர்கள் உரிமைகளுக்கான தேசிய மையம் மற்றும் தேசியப் பணிக்குழு
# மிச்சிகன் வோமின் இசை விழா

## வரலாறு

அமெரிக்காவில் சாக்ரமெண்டோ மாநிலம் மற்றும் சான் டியாகோ மாநில பல்கலைக்கழக வளாகங்களில் ஒரு நாள் விழாக்கள், மிசோரியில் மத்திய மேற்கு பெண்கள் விழா, பாஸ்டன் பெண்கள் இசை விழா மற்றும் அர்பானா-சாம்பேனில் உள்ள இல்லினொய்சு பல்கலைக்கழகத்தில் தேசிய பெண்கள் இசை விழா போன்ற முதல் பெண்கள் இசை விழாக்கள் 1970 களின் முற்பகுதியில் நிறுவப்பட்டன. பெண்கள்-மட்டும் கலந்து கொள்ளும் பிராந்திய நிகழ்வுகள் பார்வையாளர்களை பெண்ணிய மற்றும் வெளிப்படையாக நேர்பாலீர்ப்பு கலைஞர்களுக்கு வெளிப்படுத்தியது. அவர்களில் பெரும்பாலோர் சுயாதீனமாக இயங்கினர். 1970 களின் முற்பகுதியில் நேர்பாலீர்ப்பாளர்கள் ஒருவரையொருவர் சந்திக்கும் சில வாய்ப்புகளை நகர்ப்புற விடுதிகள், காப்பி கடைகள் போன்ற இடங்களில் இத்திருவிழாக் கூட்டங்கள் வழங்கின.  
மிக்பெஸ்ட் அதன் 40வது ஆண்டு விழாவை 2015 இல் கொண்டாடியது. ஏப்ரல் 21 அன்று, லிசா வோகல் முகநூல் வழியாக இது கடைசி திருவிழாவாக இருக்கும் என்று அறிவித்தார்.<
# மிச்சிகன் வோமின் இசை விழா

## வரலாறு

### செயல்பாடுகள் மற்றும் சேவைகள்

மிக்பெஸ்டில் 3,000 முதல் 10,000 பேர் வரை கலந்து கொள்கின்றனர். பெண்கள் மேடைகளைக் கட்டி, விளக்குகள் மற்றும் ஒலி அமைப்புகளையும் இயக்குவர். திறந்தவெளி அடுப்புகளில் ஆயிரக்கணக்கானோருக்கு உணவு சமைத்து வழங்குவர். குழந்தை பராமரிப்பு மற்றும் பல்வேறு ஆர்வமுள்ள தலைப்புகளை உள்ளடக்கிய பட்டறைகளையும் நடத்துவார்கள்.
# சுமன் லதா பகத்

**சுமன் லதா பகத்** (*Suman Lata Bhagat*) என்பவர் ஓர் இந்திய அரசியல்வாதியும் சம்மு காசுமீர் அரசாங்கத்தின் முன்னாள் சுகாதார மற்றும் மருத்துவ கல்வி அமைச்சரும் ஆவார். இவர் இந்திய தேசிய காங்கிரசின் தலைவர் ஆவார். சம்மு காசுமீர் சட்டப் பேரவைக்கு நடைபெற்ற தேர்தலில் ரன்பீர் சிங் புரா சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
# வன்முறை மற்றும் மோசடிக்கு எதிரான ஆண்கள்

**வன்முறை மற்றும் மோசடிக்கு எதிரான ஆண்கள்** (*Men Against Violence and Abuse*) என்பது பாலின அடிப்படையிலான வன்முறையைத் தடுக்கும் ஓர் இந்திய அமைப்பாகும். 1993 ஆம் ஆண்டில் தொடங்கப்பட்ட இவ்வமைப்பு பெண்களுக்கு எதிரான வன்முறைகளைத் தடுப்பதில் பணியாற்றும் நாட்டின் முதல் ஆண்கள் அமைப்பாகும்.
# வன்முறை மற்றும் மோசடிக்கு எதிரான ஆண்கள்

## வரலாறு

பெண்களுக்கு எதிரான வன்முறை மற்றும் மோசடிக்கு எதிரான ஆண்கள் அமைப்பு தொடர்பான விளம்பரம் 1991 ஆம் ஆண்டில் மும்பையில் உள்ள பல இதழ்களில் வெளியிடப்பட்டது. சி.ஒய்.கோபிநாத்து என்ற ஒரு பத்திரிகையாளரால் வெளியிடப்பட்ட இவ்விளம்பரத்துடன் இவ்வமைப்பு தொடங்கியது பாலின அடிப்படையிலான வன்முறையை எதிர்க்க விரும்பும் ஆண்களை சேர்க்க இவ்விளம்பரம் வெளியிடப்பட்டது. 205 ஆண்கள் இதற்கு ஆதரவாகப் பதிலளித்தனர். இந்த திட்டம் இளைஞர்களை ஒரு முகாம் அனுபவத்திற்கு கொண்டு வந்தது, அங்கு அவர்கள் பாலின பாத்திரங்கள் மற்றும் பாலினங்களுக்கிடையிலான உறவுகள் பற்றி விவாதித்து பிரதிபலித்தனர்.  
இங்கா ஆக்டே என்பவர் 2018 ஆம் ஆண்டில் இயக்கிய, ஓர் என்ற ஆவணப்படம், இவ்வமைப்பினர் செய்த சில வேலைகளை விவரிக்கிறது.
# கிருஷ்ண குமார்

**கிருஷ்ண குமார்** (*Krishna Kumar*, பிறப்பு: சூன் 12, 1968) என்பவர் கேரளாவைச் சேர்ந்த இந்திய நடிகரும் அரசியல்வாதியும் ஆவார். இவர் தமிழ், மலையாளத் திரைப்படங்களில் நடித்துள்ளார். இவர் ஒருமுறை இந்திய இராணுவத்திற்குத் தேர்ந்தெடுக்கப்பட்டார், பின்னர் இவர் தூர்தர்ஷன் மற்றும் அகில இந்திய வானொலியில் செய்தி வாசிப்பாளராக ஆனார். தற்போது கேரளாவைச் சேர்ந்த பாஜக தேசிய மன்ற உறுப்பினராக உள்ளார்.
# கிருஷ்ண குமார்

## வாழ்க்கை

கிருஷ்ண குமார் திருவனந்தபுரத்தில் கோபாலகிருஷ்ணன் நாயருக்கும் ரெத்னம்மாவுக்கும் பிறந்த இரண்டு மகன்களில் இளைய மகனாகப் பிறந்தார். இவரது குடும்ப உறுப்பினர்கள் இந்திய இராணுவத்தில் பணியாற்றிய பின்னணியைக் கொண்டிருந்தனர், குமாரும் இராணுவத்தில் சேரத் தயாராகிக்கொண்டிருந்தார், அப்போதுதான் தூர்தர்ஷனில் செய்தி தொகுப்பாளராக பணிபுரியும் வாய்ப்பைப் பெற்றார். தூர்தர்ஷனில் பணிபுரியும் மூத்த அதிகாரியான அவரது பக்கத்து வீட்டுக்காரர் தான், இவருக்கு முகம் இருப்பதைக் கண்டறிந்து, அரசாங்கத்துக்குச் சொந்தமான ஒளிபரப்பு நிறுவனத்தில் இவருக்கு வேலை வழங்க முன்வந்தார், குமார் அதை ஏற்று ஊடகத் தொழிலுக்குச் செல்ல முடிவு செய்தார்.
# கிருஷ்ண குமார்

## தொழில்

முதல் ஊடக வாய்ப்பைப் பெற்றபோது தூர்தர்ஷனில் தொலைக்காட்சி செய்தி தொகுப்பாளராக பணிபுரிந்தார். இவரைப் பார்த்த கைலாசம் பாலச்சந்தரின் மகன், தூர்தர்ஷன் மலையாளத்திற்காகத் தயாரிக்கப்பட்ட 13 அதியங்களை கொண்ட தொலைக்காட்சித் தொடரில் நடிக்க வாய்ப்பளித்தார். நடிகர் நெடுமுடி வேணுவின் மகன் பாத்திரத்தில் அறிமுகமானார். அந்த நேரத்தில் தூர்தர்ஷன் மலையாளம் மட்டுமே மலையாள மொழி தொலைக்காட்சியாக இருந்தது. பிறகு ஏசியாநெட் அறிமுகமானபோது, முதலில் சித்திக் மற்றும் வினயா பிரசாத் நடித்த *ஸ்த்ரீ* (1998-2000) என்ற தொலைக்காட்சி நிகழ்ச்சியை உருவாக்கினர், கிருஷ்ண குமார் சார்லட்டன் என்ற ஒரு பாத்திரத்தில் நடித்தார். சித்திக் திரைப்படங்களில் வாய்ப்பு கிடைத்து நிகழ்ச்சியை விட்டு வெளியேறியபோது, கிருஷ்ண குமார் புதிய கதாநாயகனாக மாற்றப்பட்டார், அந்நிகழ்ச்சி ஒரு பெரிய வெற்றியைப் பெற்றது.  
1993 ஆம் ஆண்டு ஜோஷி இயக்கிய *சயின்யம்* திரைப்படத்தில் அறிமுகமானார், அதில் அவர் கடற்படை அதிகாரியாக நடிக்கவிருந்தார், ஆனால் அக்காட்சிகள் திரைப்படத்தில் இருந்து நீக்கப்பட்டுவிட்டது, இவரை ஜோஷி ஏமாற்றவில்லை, இவருக்கு விக்ரமுக்கு ஒலிச்சேர்க்கை செய்ய கொடுத்தார். ஒலிச்சேர்க்கை கலைஞர்களின் சங்கத்திலிருந்து ஒலிச்சேர்க்கை கலைஞர்களுக்கான அட்டை இல்லை என்று கூறி இவர் ஒலிச்சேர்க்கை நிலையத்திலிருந்து வெளியேற்றப்பட்டார். பின்னர் 1994 ஆம் ஆண்டு மலையாளத் திரைப்படமான *காசுமீரம்* மூலம் மீண்டும் அறிமுகமானார். இதன் பிறகு பல மலையாளத் திரைப்படங்களிலும் தொடர்களிலும் நடித்தார். பின்னர் சில தமிழ்த் தொலைக்காட்சித் தொடர்களில் நடிக்க துவங்கினார்*, பில்லா 2*, *தெய்வத்திருமகள்*, *முகமூடி* போன்ற தமிழ்த் திரைப்படங்களில் நடித்துள்ளார்.
# கிருஷ்ண குமார்

## அரசியல்

கிருஷ்ண குமார் பிப்ரவரி 2021 இல் அதிகாரப்பூர்வமாக பாரதிய ஜனதா கட்சியில் சேர்ந்தார் 2021 கேரள சட்டப் பேரவைத் தேர்தலில் திருவனந்தபுரம் தொகுதியில் பாஜக வேட்பாளராக நின்றார். அக்டோபர் 5, 2021 அன்று, இவர் கேரள பாஜக தேசிய மன்றத்தில் உறுப்பினராகத் தேர்ந்தெடுக்கப்பட்டார்.
# கிருஷ்ண குமார்

## தனிப்பட்ட வாழ்க்கை

கிருஷ்ண குமார் தூர்தர்ஷனில் செய்தி தொகுப்பாளராக இருந்தபோது, சிந்து என்ற பெண்ணை 12 திசம்பர் 1994 அன்று திருவனந்தபுரத்தில் திருமணம் செய்து கொண்டனர்.  
இவர்களுக்கு அகானா கிருஷ்ணா, இசானி கிருஷ்ணா, தியா கிருஷ்ணா, அன்சிகா கிருஷ்ணா உட்பட நான்கு மகள்கள் உள்ளனர். சிந்து விளம்பர நிறுவனத்தை நடத்தி வருகிறார்.
# கிருஷ்ண குமார்

## நடித்த திரைப்படங்கள்

### மலையாளத் திரைப்படங்கள்

| 1994 | *காசுமீரம்* | உன்னி |
| --- | --- | --- |
| *சுக்ருதம்* | பாபு பிரசாத் |  |
| *பக்சே* | இராஜன் |  |
| 1995 | *ஆலஞ்சேரி தம்ப்ராக்கள்* | மகேசு |
| *பாக்சுர்* | தொலைக்காட்சித் செய்தியாளர் |  |
| *மாந்திரிகம்* | டக்ளசு |  |
| *புதுக்கோட்டையிலே புதுமணவாளன்* | ஆனந்தன்/சான் சகாரியா |  |
| 1996 | *ஆகாசத்தேக்கொரு கிளிவாதில்* |  |
| 1996 | *மகாத்மா* | ராசீவ் |
| 1996 | *மயூர நிருத்தம்* | நடிகர் |
| 1997 | *இரட்டைக்குட்டிகளுடெ அச்சன்* | இராபர்ட் |
| *சூப்பர்மேன்* |  |  |
| *மாசுமரம்* | ஏ. எசு. பி. விஷ்ணு இ.கா.ப |  |
| *கங்கோத்ரி* | சரத்தின் உதவியாளர் |  |
| 1998 | *ஆகோசம்* | உன்னிகிருஷ்ணன் |
| 1999 | *அக்னிசாச்சி* |  |
| *வசந்தியும் லட்சுமியும் பின்னே ஞானும்* |  |  |
| *வீண்டும் சில வீட்டுக்காரியங்கள்* | தொழிலதிபர் அனில் குறுப்பு |  |
| *பிராணாயாமழா* | லூயிசு |  |
| 2000 | *அரையண்ணங்களுடே வீடு* | அரீந்திரநாத் மேனன் |
| *சம்மர் பாலேசு* | ராச்மோகன் |  |
| *மனசில் ஒரு மஞ்சுதுள்ளி* | மோகன்தாசு |  |
| 2001 | *கட்டு வான்னு விழிச்சப்போல்* | உன்னி |
| *ஸத்யமேவ ஜெயதே* | ரெசி மதன் |  |
| 2002 | *சுவப்னஹள்ளியில் ஒருநாள்* |  |
| *புண்யம்* |  |  |
| *ஆபரணச்சார்த்து* |  |  |
| 2004 | *சாதிக்காத சாந்து* | அரவிந்தன் |
| 2008 | *சவுண்ட் ஆப் பூட்* | சர்க்கிள் இன்சுபெக்டர் அரவிந்த் |
| 2009 | *திருநக்கர பெருமாள்* | சதீசன் |
| 2010 | *பாட்டின்டே பலாழி* |  |
| 2011 | *மேல்விலாசம்* | பி. டி. கபூர் |
| *மேக்கப் மேன்* | வழக்கறிஞர் கிருஷ்ண பிரசாத் |  |
| *கலெக்டர்* | சந்திரன் |  |
| 2012 | *ரன் பேபி ரன்* | விஜய குமார் |
| *மோலி ஆன்ட்டி ராக்சு!* | ரவி |  |
| 2013 | *லோக்பால்* | ரமேசு |
| *லேடிசு ஆண்ட் ஜென்ட்ல்மேன்* | சிபி ஜக்கரியா |  |
| *3 டாட்சு* | மேத்யூ பால் |  |
| *விசுதன்* | கிளீடசு |  |
| *குட் பாட் ஆண்ட் ஃக்லி* | மூர்த்தி ராஜ் |  |
| 2014 | *சலாம் காஷ்மீர்* | கேப்டன் சதீசு |
| *கேமர்* | சாகீர் அலி |  |
| 2016 | *மருபடி* |  |
| 2017 | *1971: பியாண்ட் பார்டர்சு* | சுதர்சன் |
| *கேர்புல்* |  |  |
| *வெளிப்படிந்தே புஸ்தகம்* | கேமராமேன் |  |
| 2018 | *சிக்காரி சம்பு* | ரேஞ்சர் வாசு |
| *பரோல்* |  |  |
| *ஓராயிரம் கிணக்கலால்* | சுடீபன் |  |
| *மோகன்லால்* | மீனுக்குட்டியின் அப்பா |  |
| *தீக்குச்சியும் பனித்துளியும்* | அரி |  |
| *ஏ போஃர் ஆப்பிள்* | வழக்கறிஞர் ராம் மோகன் |  |
| *மூன்னார* | சிஐ வேல்ராஜ் |  |
| 2019 | *ரமேசன் ஒரு பேரல்ல* | அரசு வழக்கறிஞர் |
| 2021 | *ஒன்* | அலெக்சு தாமசு இ.கா.ப, விசிலென்சு இயக்குநர் |
| 2022 | *செபீக்கின்டே சந்தோசம்* | செபீக்கின் தந்தை |
| 2023 | *திரிசங்கு* | ராபின் |
# கிருஷ்ண குமார்

## நடித்த திரைப்படங்கள்

### தமிழ்த் திரைப்படங்கள்

| 2008 | சத்யம் | முகமது (காவல்துறை) |
| --- | --- | --- |
| 2012 | பில்லா 2 | ரகுபீர் சின்ஹா |
| முகமூடி | கமிசனர் |  |
| மழைக்காலம் | சுரேசு |  |
| 2011 | காவலன் | கார்த்திக் |
| தெய்வ திருமகள் | விக்டர் |  |
| 2016 | மனிதன் | விஜய் நாயர் |
| சீரோ | கொரான் |  |
| 2017 | லாலி | } |
# கிருஷ்ண குமார்

## நடித்த திரைப்படங்கள்

### தொலைக்காட்சித் தொடர்கள்

| 1998–2000 | *ஸ்திரீ* | Vijayan | ஏசியாநெட் | மலையாளம் |  |
| --- | --- | --- | --- | --- | --- |
| 1999–2000 | *சிந்தூரக்குருவி* | சூர்யா தொலைக்காட்சி |  |  |  |
| 2000 | *சாருலதா* |  |  |  |  |
| 2000–2001 | *ஸ்ரீராமன் ஸ்ரீதேவி* | ஏசியாநெட் |  |  |  |
| 2001–2003 | *மானசபுத்திரி* | சூர்யா தொலைக்காட்சி |  |  |  |
| 2001–2003 | *வசுந்தரா மெடிக்கல்சு* | ஏசியாநெட் |  |  |  |
| 2003 | *சீதாலட்சுமி* |  |  |  |  |
| 2003–2004 | *ஸ்வாந்தம்* |  |  |  |  |
| 2002 | *விவாகிதா* |  |  |  |  |
| 2004 | *கடமடத்து காத்தனார்* | நிக்கோலஸ் |  |  |  |
| 2006 | *மாலயோகம்* | ஆனந்த் |  |  |  |
| *மிசு மேரி தெரசா பால்* | தூர்தர்ஷன் |  |  |  |  |
| *பிரவச்சனம்* |  |  |  |  |  |
| *பந்தலயணியிலேக்கு ஒரு யாத்திரா* |  |  |  |  |  |
| 2009–2010 | *தங்கம்* | செல்வகண்ணன் | சன் தொலைக்காட்சி | தமிழ் |  |
| 2010 | *அபிராமி* | அபிராமியின் கணவர் | கலைஞர் தொலைக்காட்சி |  |  |
| 2021 | *கூடவிடெ* | பேராசிரியர் ஆதி | ஏசியாநெட் | மலையாளம் | } |
# இந்திராணி ஐகாத் கியால்ட்சன்

**இந்திராணி ஐகாத் கியால்ட்சன்** (1952-1994) இந்தியாவைச் சேர்ந்த நாவலாசிரியரும் கட்டுரையாளருமாவார்.
# இந்திராணி ஐகாத் கியால்ட்சன்

## ஆரம்ப கால வாழ்க்கை

1952 ஆம் ஆண்டில் பீகாரில் உள்ள சைபாசாவில் வசித்து வந்த உள்ளூர் நிலக்கரிச் சுரங்க உரிமையாளருக்குப் பிறந்ததால் பல்வேறு சலுகைகளோடு வளர்க்கப்பட்டுள்ளார். அவரின் ஊருக்கு அருகிலுள்ள நகரமான ஜாம்ஷெட்பூரில் உள்ள முதன்மையானதும் புகழ்பெற்றதுமான கத்தோலிக்க பள்ளியான லோரெட்டோ உறைவிடப் பள்ளியில் தனது பள்ளிப்படிப்பை முடித்த இவர்,இந்தியாவை விட்டு வெளியேறி, நியூயார்க் நகரத்தில் உள்ள பர்னார்ட் கல்லூரியில் படிப்பைத் தொடர சென்றுள்ளார்.
# இந்திராணி ஐகாத் கியால்ட்சன்

## தனி வாழ்க்கை

இவருக்கு முதல் திருமணமாகி மிக விரைவிலேயே விவாகரத்து பெற்றுள்ளார். அதற்கு பின்பதாக கொல்கத்தாவுக்கு குடிபெயர்ந்துள்ளார், அங்கு பல்வேறு ஆண்களால் திருமணத்திற்கு கேட்கப்பட்டாலும் அனைவரையும் வெவ்வேறு காரணங்களால் நிராகரித்துள்ளார். ஒரு இந்திய இராணுவ அதிகாரியை அவர் பேசும் ஆங்கிலத்தின் "பஞ்சாபி உச்சரிப்பு" காரணமாகக் கூட நிராகரித்ததாகக் கூறப்படுகிறது. இறுதியில் திபெத்திய வம்சாவளியைச் சேர்ந்த ஒரு தேயிலைத் தோட்ட உரிமையாளரை மறுமணம் செய்துகொண்டு, வடகிழக்கு மாநிலமான அஸ்ஸாமில் டார்ஜிலிங்கின் உயரமான எஸ்டேட்டிற்கு குடிபெயர்ந்துள்ளார்.  
தம்பதியர் அங்கே ஒரு உணவு விடுதியை நடத்தியுள்ளனர், அங்கிருந்து அவர் மூன்று புதினங்களை எழுதியுள்ளார்:  
*வீட்டின் மகள்கள்*,  
*கிரேன்-னின் காலை* (1993) மற்றும்  
*என் கையைப் பிடித்துக்கொள், நான் இறந்து கொண்டிருக்கிறேன்*, இது அவரது தற்கொலைக்குப் பின் வெளியிடப்பட்டது .
# இந்திராணி ஐகாத் கியால்ட்சன்

## குஷ்வந்த் சிங்கின் வழிகாட்டுதல்

பிரபல இந்திய எழுத்தாளர் குஷ்வந்த் சிங்குக்கு இந்திராணி தொடர்ந்து பல கடிதங்களை எழுதியுள்ளார், அதில் இவரது முதல் புதினத்தின் ஒவ்வொரு அத்தியாயங்களையும் அவருக்கு அனுப்பி அதன் விமர்சகத்தை எதிர்பார்த்துள்ளார். குஷ்வந்த்தும் பல இந்திய எழுத்தாளர்களைப் போலவே இந்திராணியின் கடிதங்களுக்குப் பதிலளித்து, அவரை ஊக்குவித்ததோடு மட்டுமல்லாமல் இந்தியாவில் உள்ள பெங்குயின் புக்ஸ் நிறுவனத்தலைவரான டேவிட் டேவிடாரிடம் அவரைப்பற்றி குறிப்பிட்டு புத்தக வெளியீட்டிற்க்கு வழிவகுத்துள்ளார்.
# இந்திராணி ஐகாத் கியால்ட்சன்

## கதைத் திருட்டு

இவரது முதல் புதினத்தின் வெளியீட்டிற்குப் பிறகு, அவரது இரண்டாவது புதினமான *கிரேன்-னின் காலை* என்பது 1956 ஆம் ஆண்டில் இலண்டனில் ஹோடர் & ஸ்டோட்டன் பதிப்பகத்தால் வெளியிடப்பட்ட ஆங்கில நாவலாசிரியர் எலிசபெத் காட்ஜ் எழுதிய *ரோஸ்மேரி மரம் என்பதிலிருந்து* திருடப்பட்ட கதை என்பது தெளிவாகியது,  
வாஷிங்டன் போஸ்ட் ஃபாரின் சர்வீஸின் மோலி மூர் என்பவர் "ஐகாத்-கியால்ட்சன் கதையில் ஒரு இந்திய கிராமத்தின் அமைப்பை எழுதியுள்ளார், பெயர்களை மாற்றியுள்ளார் மேலும் மதத்தை இந்துவாக மாற்றியுள்ளார், ஆனால் பெரும்பாலும் கதையை வார்த்தைக்கு வார்த்தை அப்படியே ஒரே மாதிரியாக எழுதியுள்ளார்" என்று எழுதினார். இந்த புதினமான *கிரேன்-னின் காலையானது* இந்தியாவில் பெங்குயின் புக்ஸ் மற்றும் அமெரிக்காவில் உள்ள பாலன்டைன் புக்ஸ் ஆகியவற்றால் வெளியிடப்பட்டது, ஆனால் இங்கிலாந்தில் வெளியிடப்படவில்லை. அதற்க்குள் இக்கதை திருட்டு வெளியாகியுள்ளது.
# இந்திராணி ஐகாத் கியால்ட்சன்

## தற்கொலை

தனது கதைத்திருட்டு கண்டுபிடிக்கப்பட்ட சிறிது காலத்திற்குப் பிறகு தனது தந்தையின் மூதாதையர் வீட்டிற்குத் திரும்பி அங்கே இவரது தாய் மற்றும் சகோதரிக்கு எதிராக பல்வேறு சொத்துக்களுக்காக சட்ட ரீதியான சர்ச்சைக்குரிய சண்டையில் ஈடுபட்டுள்ளார். அதனால் அவர்களிடமிருந்து விலகியும் இருந்துள்ளார்.  
1994 ஆம் ஆண்டில் விஷமருந்தி தற்கொலை செய்துகொண்டுள்ளார்.  
பிரபல இந்திய எழுத்தாளர். குஷ்வந்த் சிங் இவரைப்பற்றி *என் வாழ்க்கையில் பெண்கள் மற்றும் ஆண்கள் என்ற* புத்தகத்தில் எழுதியுள்ளார்னார், மேலும் அப்புத்தகத்தையே இந்திராணிக்கு அர்ப்பணிக்கவும் செய்துள்ளார்.
# இந்திராணி ஐகாத் கியால்ட்சன்

## புதினங்கள்

- *வீட்டின் மகள்கள்* (1992)
- *கிரேன்-னின் மார்னிங்* (1993)
- *என் கையைப் பிடி, நான் இறந்து கொண்டிருக்கிறேன்* (தெரியவில்லை)
# சுலேகா சன்யால்

**சுலேகா சன்யால்** (15 ஜூன் 1928– 1962) ஒருங்கிணைந்த இந்தியாவின் வங்காள மொழி எழுத்தாளரும், பொதுவுடமை புரட்சியாளருமாவார்.  
1956 ஆம் ஆண்டில் வெளியான *நபங்கூர்* ( *தி நாற்று* ) என்ற படைப்பின் மூலம் வங்காளத்தில் பெண்ணியவாதியாக தன்னை வெளிப்படுத்திக்கொண்டார். இவரது இந்த படைப்பு 2001 ஆம் ஆண்டில் கௌரங்கா பி. சட்டோபாத்யாயின் என்பவரால் ஆங்கிலத்தில் மொழிபெயர்க்கப்பட்டுள்ளது.
# சுலேகா சன்யால்

## ஆரம்ப வாழ்க்கை

சுலேகா, தற்போதைய பங்களாதேஷில் உள்ள ஃபரித்பூரில் உள்ள கொரோக்டியில், ஒரு காலத்தில் கருநீலத் தோட்ட உரிமையாளர்களாக இருந்து பிற்பாடு ஏழ்மை நிலைக்கு வந்த ஜமீன்தார் குடும்பத்தில் பிறந்து வளர்ந்தவராவார், இந்திய கம்யூனிஸ்ட் கட்சியின் உறுப்பினராக இருந்த இவருக்கு ஆரம்ப காலகட்டத்தில் பிரம்ம தத்துவவாதியும் சீர்திருத்தவாதியுமான , ராம்தானு லஹிரியின் மீது மிகுந்த பற்றுடையவராக இருந்துள்ளார். இந்த தத்துவவாதி இவரது தாயின் வழியில் உறவுமுறை கொண்டவராவார்.  
1944 ஆம் ஆண்டில் தனது பள்ளிப்படிப்பை தனித்தேர்வராக இருந்து தேர்ச்சி பெற்ற சுலேகா, 1946 அம் ஆண்டில் ஃபரித்பூரில் உள்ள ராஜேந்திரா கல்லூரியில் இடைநிலைத் தேர்விலும் தேர்ச்சி பெற்று, கொல்கத்தா சென்று விக்டோரியா கல்வி நிறுவனத்தில் சேர்ந்து படித்துள்ளார்,
# சுலேகா சன்யால்

## எழுத்தாளராக

நபான்கூர் என்ற இவரது புதினம் ஆங்கிலத்தில் 2001 ஆம் ஆண்டில் ஸ்ட்ரீ வெளியீட்டாரால் வெளியிடப்பட்டுள்ளது அதன் கதாநாயகி, *சோபி*, 1930 களில் வங்காளத்தில் உள்ள ஒரு கிராமப்புற ஜமீன்தார் குடும்பத்தைச் சேர்ந்த ஒரு இளம் பெண், மேலும் அநீதியை எதிர்த்துப் போராடுவது, அவளைச் சுற்றியுள்ள சமூகம் தனக்கு மறுக்கப்பட்ட சலுகைகள் மற்றும் ஆணாதிக்கத்தின் அதிகாரங்கள் மற்றும் கட்டுப்பாடுகளை எதிர்த்துப் போராடுவதைப் பற்றி இப்புத்தகம் விவரிக்கிறது. இரண்டாம் உலகப் போர் வெடித்ததன் காரணமாக நகரத்தில் சோபியின் கல்வி நிறுத்தப்பட்டு அவள் மீண்டும் கிராமத்திற்குத் திரும்பி, நிவாரணப் பணிகளில் ஈடுபட்டு, 1943 ஆம் ஆண்டு வங்காளப் பஞ்சத்தையும் சந்திக்கிறாள்.  
இக்கதையின் பெரும்பகுதி இவரின் சொந்த வாழ்க்கையையே பிரதிபலிக்கிறது, ஏனென்றால் இவரும் இதேபோன்ற கிராமப்புற ஜமீன்தார் குடும்பத்தில் பிறந்தவர், சிட்டகாங்கில் சிறிது காலம் படித்தார், ஸ்காட்டிஷ் சர்ச் கல்லூரியில் இளங்கலைப் படிப்பிற்காகச் சென்று வங்காளப் பஞ்சத்தின் போது அரசியலில் ஈடுபட்டுள்ளார்.
# சுலேகா சன்யால்

## அரசியல் கைதி

21 ஜனவரி 1947 அன்று, காவல்துறை தாக்குதலைத் தொடர்ந்து, அவர் தனது கல்லூரி நண்பர்களான அஞ்சனா குஹா மற்றும் அனிமா கோஷ் ஆகியோருடன் கைது செய்யப்பட்டார், அதனால் இவரது முறையான கல்லூரிப்படிப்பு முற்றுப்புள்ளி வைக்கப்பட்டது. இவரது வாழ்க்கையின் பிற்பகுதியில், பர்த்வான் பல்கலைக்கழகத்தால் வங்காள இலக்கியத்தில் பட்டம் பெற்றுள்ளார்.  
சுலேகாவின் ஆரம்ப கால சிறுகதைகளை *யுகாந்தர்* பத்திரிகை வெளியிட்டுள்ளது. சன்யால், *சிந்துரே மேக்* (சிவப்பு நிறத்துடன் கூடிய மேகங்கள்) என்ற சிறுகதைத் தொகுப்பையும் எழுதினார். இச்சிறுகதை தொகுப்பு வெகுவாக புகழப்பட்டுள்ளது. அவரது *தேவால் பத்மா* (சுவர்ப்பூக்கள்) இவரது இறப்பிற்கு பிறகு 1964 ஆம் ஆண்டில் வெளியிடப்பட்டுள்ளது
# சுலேகா சன்யால்

## தனி வாழ்க்கை

சுலேகா 1948 ஆம் ஆண்டு முதல் 1956 ஆம் ஆண்டு வரை திருமண பந்தத்தில் இருந்துள்ளார்.இவருக்கு சுஜாதா சன்யால் என்ற ஒரு சகோதரியும் அபந்தி குமார் சன்யால் என்ற ஒரு மூத்த சகோதரரும் உண்டு.
# சுலேகா சன்யால்

## இறப்பு

1962 ஆம் ஆண்டு லுகேமியா நோயால் அகால மரணமடைந்துள்ளார்
# யோகினி ஜோக்லேகர்

**யோகினி ஜோக்லேகர்** (6 ஆகஸ்ட் 1925 - 1 நவம்பர் 2005) இந்தியாவைச் சேர்ந்த மராத்தி மொழி எழுத்தாளரும் கவிஞரும் செவ்வியல் பாரம்பரிய பாடகருமாவார்.  
50 நாவல்கள், 39 சிறுகதைத் தொகுப்பு, குழந்தைகளுக்கான கவிதைத் தொகுப்பு என மொத்தம் 116 நூல்களை எழுதியுள்ள இவர், முறையாக பாரம்பரிய இசையை பாஸ்கர் புவா பக்கலெ மற்றும் ராம் மராத்தே ஆகியோரிடமிருந்து கற்று தேர்ந்துள்ளார்.